لیبی-نین دوغوسونداکی درنه شهرینه ائدیلن هاوا هوجوموندا 17 نفر حیاتینی ایتیریب، 30-دان چوخ آدام یارالانیب.
هاوا هوجومونو حیاتا کئچیرن اوچاقلارین کیمه مخصوص اولدوغو حاقیندا معلومات یوخ‌دور. شهردکی ال حورئیش دؤولت خسته‌خاناسی‌نین صلاحیت‌لی‌لری‌نین معلوماتینا گؤره، هوجومدا 17 نفر حیاتینی ایتیریب، 30-دان چوخ آدام یارالانیب.
قئید ائدک کی، درنه موجاهیدلری شوراسی 2015-جی ایلده داعش-ین نظارتین‌دکی درنه شهرینی اله کئچیرمیشدی. دئمک اولار کی، اؤلکه‌نین دوغو اراضی‌لرینده یئرلشن درنه یئگانه شهردیر کی، ژنرال خلیفه هافتر قوه‌لری‌نین نظارتی آلتیندا دئییل‌دیر.
شورانین 12 دسامبر2014-جو ایلده ایسلام قروپ‌لاری طرفین‌دن "بنغازی"نی رادیکال قروپ‌لاردان تمیزلمک مقصدیله ژنرال هافترین باشلاتدیغی عملیاتا قارشی یارادیلمیشدی. اؤلکه‌ده مشروعیتینی ادعا ائدن حکومت‌لردن موستقیل فعالیت ائدن شورا داعش ترور تشکیلاتینا قارشی موباریزه آپاریر.
